เรซิเดนต์อีวิล 6

ระบบการเล่น

เรซิเดนต์อีวิล 6 ยังคงรูปการเล่นจากภาค 4 และ 5 เป็นหลัก แต่ได้มีการปรับปรุงให้มีความรวดเร็วขึ้นไปอีก ทั้งในส่วนของระบบไอเท็ม ระบบการต่อสู้ระยะประชิด ที่มีความดุเดือด ถึงลูกถึงคนมากขึ้น พร้อมทั้งได้เพิ่มท่าทางการกระโดดพุ่งไปข้างหน้า กระโดดถอยหลัง ม้วนตัวซ้าย - ขวา ทั้งนี้ได้มีการตัดระบบการอัพเกรดอาวุธที่เคยมีในภาค 4 และ 5 ออกไป และนำเสนอระบบสกิลเพื่อสนับสนุนการต่อสู้ของตัวละครเข้ามา ซึ่งมีผลทำให้การต่อสู้ระยะประชิดมีความสำคัญ และมีผลต่อการเล่นมากขึ้น ระบบพื้นฐานสำหรับคอมพิวเตอร์ส่วนบุคคลที่ต้องการ Resident Evil 6 System Minimum Requirements INTEL CPU :Core 2 Duo E6600 2.4GHz AMD CPU :Athlon II X2 220 Nvidia GPU: GeForce 8800 GT AMD GPU :Radeon HD 3850 RAM :2 GB OS: Win Xp 32,64 Win 7 32,64 Direct X: DX 9,10,11 HDD Space: 16 GB GD Verdict : Download from micrsoft website สำหรับระบบหลายผู้เล่นของเกมเรซิเดนต์อีวิล 6 รองรับระบบเครือข่ายผ่านบริการ www.residentevil.net ที่เสมือนเป็นกลุ่มสังคมผู้เล่นของเกมดังกล่าว

เนื้อเรื่องย่อ

สำหรับในส่วนของเนื้อเรื่องนั้นจะแบ่งออกเป็น 4 ส่วนหลัก ๆ ส่วนละ 5 ตอน โดยทั้ง 4 ส่วนจะมีเนื้อหาที่เชื่อมต่อกันทั้งหมด โดยมีช่วงเวลาที่ไล่เลี่ยกัน อีกทั้ง 4 ส่วนก็จะมีรูปแบบการเล่นที่แตกต่างกัน โดยเหตุการณ์ของแต่คู่จะเริ่มในที่ที่ต่างกัน จนในที่สุดจะไปรวมตัวกันที่ประเทศจีน
-ลีออน - เฮเลน่า-
เน้นการเล่นในรูปแบบ Survival Horror เป็นหลัก โดยบางฉากจะมีการแก้ปริศนาต่าง ๆ และบรรยากาศที่คล้ายคลึงกับภาคเก่า โดยเนื้อเรื่องจะเริ่มในเมือง Tall Oaks หลังจากที่ประธานาธิบดีอดัม กลายเป็นซอมบี้ นอกจากนั้นประชาชนในเมืองกว่า 70,000 คนก็ได้รับเชื้อจนกลายเป็นซอมบี้เช่นกัน ทั้งคู่จึงต้องเอาชีวิตรอดและหาทางออกไปจากที่นี่
-คริส - เพียร์ส-
เน้นการเล่นแบบแอ็คชั่นสงครามเป็นหลัก มีบรรยากาศเหมือนภาค 5 ผสมกับเกมสงครามที่มีอยู่ในปัจจุบัน เนื้อเรื่องของคริสจะเริ่มต้นที่ Edonia ในยุโรปตะวันออกซึ่งหน่วย B.S.A.A.ของเขาได้ต่อสู้กับอาวุธชีวภาพที่เรียกว่า J'avo ที่ก่อกบฏท่ามกลางสงครามกลางเมือง ต่อมาคริสและสมาชิกในทีมก็ได้พบกับผู้หญิงที่เรียกตัวเองว่า เอด้า วอง คริสก็ให้เธอนำทางออกจากอาคาร แต่โดนล่อมาโดนกับดัก เอด้าตัดขาดคริสกับเจ้าหน้าที่อีกคนที่ชื่อ เพียซ นิเวนส์ จากกลุ่มและโยนระเบิดเข็มฉีดที่บรรจุ C-virus ใส่เจ้าหน้าที่ 4 คนทำให้พวกเขาติดเชื้อกลายมาเป็น Napad และเข้ามาทำร้ายคริสจนทำให้ความจำเสื่อมและหนีออกจากโรงพยาบาล 6 เดือนผ่านไป เขาถูกเพียซและสมาชิกหน่วย B.S.A.A.ตามตัวจนเจอและให้กลับมาปฏิบัติหน้าที่ตามเดิม เขาก็ถูกส่งไปยังหลางเซียง ประเทศจีน เพื่อหยุดยั้งการโจมตีของกลุ่มก่อการร้ายด้วยอาวุธชีวภาพ โดยที่คริสยังมีความแค้นต่อเอด้า วอง เขาจะตามล่าและฆ่าเธอให้จงได้
-เจค - เชอร์รี่-
เน้นการเล่นแบบการต่อสู้ การเอาชีวิตรอด และการเล่นแบบ Stealth Action ในบางฉาก โดยจะต้องหนีตายจากศัตรูที่มีชื่อว่า Ustanak ในหลาย ๆ จุดของเกม โดยรวมคือการเอาจุดเด่นของภาค 3 ร่วมกับเกมต่อสู้ รวมถึงมีรูปแบบ การเล่นที่มีความหลากหลายมากที่สุด

-เอด้า- (ต้องจบ 3 เนื้อเรื่องหลักก่อน)
เป็นการรวมเอาจุดเด่นของรูปแบบการเล่นทั้ง 3 ส่วนแรกมาไว้ในเนื้อเรื่องของเอด้า เนื้อเรื่องของเอด้าจะเป็นจุดที่เชื่อมต่อระหว่างเนื้อเรื่องของลีออน คริส และเจค ซึ่งจะมีการอธิบายเนื้อเรื่องในหลายๆจุดที่คลุมเครือให้ชัดเจนยิ่งขึ้น โดยในส่วนเนื้อเรื่องของเอด้านั้นจะไม่มีคู่หู แต่เป็นการเล่นคนเดียว ทั้งนี้ในเนื้อเรื่องของเอด้าหากเล่น2คน จะมีเอเจนท์หรือผู้ช่วยมาช่วยเรา เอเจนท์ไม่สามารถยุ่งเกี่ยวกับการเปิดประตูหรือการเก็บของที่ผ่านเนื่อเรื่องแต่สามารถเก็บกระสุน ระเบิด ยา ได้ ทำได้เพียงซัพพอร์ทเอด้าเท่านั้น